ועדת הכלכלה, כנסת 19, פרוטוקול מספר 347, 2014-09-21 11:30

אבישי ברוורמן: תקנות התעבורה (תיקון מס'), התשע"ד-2014, נוסח לדיון בוועדת כלכלה ביום 21 בספטמבר 2014, תנועת עגלה.

<שרית זוכוביציקי-אור: בדיון הקודם אושרה תקנה בקשר לתנועת עגלה, שקבעה שלא ינהג אדם בעגלה אלא בתחומי מושב, קיבוץ או כפר.

<שרית זוכוביציקי-אור: הוועדה אישרה את התקנה אחרי ששמעה את ההערות שנשמעו בקהל שנכח בדיון על כך שהדבר לא יאפשר תנועת עגלות לנופש ופנאי שקיימת היום בעיר נהריה, בעיר עכו.

<שרית זוכוביציקי-אור: לבקשת היושב-ראש הצענו נוסח שיאפשר תנועת עגלה בהיתר למטרת נופש ופנאי.

<שרית זוכוביציקי-אור: זה בעצם התיקון שאנחנו מציגים פה היום.

<שרית זוכוביציקי-אור: בעקבות הנוסח הזה הוגשה בקשה לדיון מחדש.

<שרית זוכוביציקי-אור: אנחנו דנים בבקשה ובנוסח המתוקן.

אבישי ברוורמן: מי בעד אישור דיון מחדש?

אבישי ברוורמן: בעד – פה אחד

אבישי ברוורמן: נמנעים –אין אושרה הבקשה לדיון מחדש

<לאה ורון: חבר הכנסת מקלב הצביע במקום חבר הכנסת יעקב אשר.

אבישי ברוורמן: אני מאוד אגרסיבי בנושא של שמירה על בעלי חיים, אבל אני מוכן שבמקום שיש עדיין איזה נופש, מספר אנשים מתפרנסים - זה רק בנהריה ובכפרים – עד שכולם יהיו על דיגיטלי, קלנועים ועל חשמליות - -

אורי מקלב: סוס ועגלה יהיה יותר נדרש במצב כזה.

אורי מקלב: כמה שיהיה יותר דיגיטלי, חשמליות וקלנועיות, כך יהיה יותר ביקוש לסוס ועגלה.

אבישי ברוורמן: רק למטרות נופש ופנאי.

<אביטל סומפולינסקי: במושב, קיבוץ וכפר אפשר חופשי.

<אביטל סומפולינסקי: למטרות נופש ופנאי אפשר, אבל תוך הנחיות.

אבישי ברוורמן: עם ביקורת.

אורי מקלב: אני חושב שבלי אישור מהרשות המקומית - -

<דרור וגשל: זה חופשי מההוראות שלנו, אבל יש רגולציה.

אבישי ברוורמן: בטח, רגולציה כללית.

<אביטל סומפולינסקי: מבחינת ניסוח משפטי, המילים "לא יגרע מהוראות כל דין" - מיותרות.

<אביטל סומפולינסקי: זה ברור שזה לא גורע מהוראות כל דין.

<אביטל סומפולינסקי: ההיפך.

<אביטל סומפולינסקי: רק אם כתוב שזה גורע זה גורע.

<אביטל סומפולינסקי: זה נועד בשביל להדגיש , אם אני מבינה נכון, שבעצם כל התקנות שמסבירות על צער בעלי חיים, איך נוהגים עם רשות מקומית - -

אבישי ברוורמן: עם ביקורת.

אבישי ברוורמן: אם עוברים על חוק צער בעלי חיים, לא יהיה דבר כזה.

<לאה ורון: תסבירו מי היא אותה רשות התמרור המקומית.

<לאה ורון: לכל רשות ורשות יש רשות תמרור מקומית?

<שרית זוכוביציקי-אור: רשות תמרור מקומית מוגדרת בתקנות התעבורה.

<דרור וגשל: מפקח על התעבורה שמונה לכל שטח המדינה מינה אותו בהודעה ברשומות להיות רשות תמרור מקומית לגבי התחום או המקומות שייקבעו.

אבישי ברוורמן: ואם יש בעיה?

<שרית זוכוביציקי-אור: זאת ההגדרה שקיימת בתקנות התעבורה.

<שרית זוכוביציקי-אור: עשינו האצלת סמכויות על פי ההגדרה.

<שרית זוכוביציקי-אור: כל רשות מקומית היא רשות תמרור מקומית בשטח השיפוט שלה.

<שרית זוכוביציקי-אור: בנוסף, יש בעלי תפקידים נוספים שהעירייה ביקשה למנות כרשות תמרור מקומית, שזה שמי.

<שרית זוכוביציקי-אור: יש מקומות שמהנדס הוועדה הוא רשות תמרור מקומית.

<שרית זוכוביציקי-אור: כל נושא בתפקיד ראש רשות מקומית הוא רשות תמרור מקומית מכוח האצלה הכללית שעשינו.

<אביטל סומפולינסקי: אם אני מבינה נכון, האישור של רשות התמרור המקומית תואם למה שיש בעולם.

<שרית זוכוביציקי-אור: נכון.

<שרית זוכוביציקי-אור: כשנתבקשנו על ידי הוועדה למצוא פתרון לתנועת עגלות לנופש ופנאי, העתקנו את המצב שנהוג בעולם.

<שרית זוכוביציקי-אור: מריה שלצידי אומרת שזה המצב שנוהג בניו יורק.

אבישי ברוורמן: באירופה.

<מריה כהן-אתגר: לא רק באירופה.

<מריה כהן-אתגר: גם בארצות הברית.

אורי מקלב: מה זה "בהתייעצות עם קצין משטרה"?

אורי מקלב: איזה קצין?

אבישי ברוורמן: מה זה "קצין משטרה"?

<שרית זוכוביציקי-אור: קצין משטרה זה מונח שמוגדר בתקנות התעבורה.

<שרית זוכוביציקי-אור: כיוון שאנחנו מדברים על היתרים ועל מסלולי נסיעה – אני מניחה שזאת לא תהיה נסיעה חופשית - אנחנו רוצים שזה יהיה בהתייעצות כדי לקבל אינפוט בטיחותי.

אורי מקלב: מה ההגדרה בחוק של קצין משטרה?

<דרור וגשל: קצין משטרה זה ראש לשכת התנועה או מי שהוא הסמיכו וגם קצין משטרה צבאית ראשית.

אורי מקלב: בהתייעצות או בהסכמה?

אבישי ברוורמן: אנחנו בעד שיתנו לסוסים את הדרך הכי טובה שיש .

אורי מקלב: התייעצות עם קצין משטרה יכולה - -

<אביטל סומפולינסקי: הסבירות של ההחלטה נבחנת, בין היתר, אם אתה מקבל את הייעוץ שקיבלת או לא.

<אביטל סומפולינסקי: זה מונח מקובל בתקנות.

<שרית זוכוביציקי-אור: כל הסדרי התנועה נעשים בהתייעצות עם קצין משטרה.

<אביטל סומפולינסקי: דרך אגב, גם עם איזה סוג של חיה לנסוע, לא רק עם סוס.

<אהובה זקן: אני מבקשת לברך על היוזמה של השינוי.

<אהובה זקן: השינוי מסייע לנו בשדרוג החוויה של התייר.

אבישי ברוורמן: עם דאגה לסוס ולבעל החיים.

<אהובה זקן: בוודאי, כפוף לכל מה שהזכרתם.

<יוסי וולפסון: אנחנו מאוד מברכים על היוזמה הזאת.

<יוסי וולפסון: יש לנו חשש מאוד עמוק שההחרגה שמנסים להכניס היום יוצרת בטן רכה מבחינה משפטית בתוך התקנה הזאת, חושפת אותה לביקורת משפטית.

<יוסי וולפסון: בסופו של דבר, גם האלטע זאכן וגם עגלון הכרכרה לתיירות עושים את זה לפרנסתם.

<יוסי וולפסון: אין הבדל משמעותי בין שני המצבים האלה.

<יוסי וולפסון: לפטור את זה ולא לפטור את זה יוצר בעיה בתוך התקנה.

<יוסי וולפסון: כמו שאלטע זאכן יכול לעבור לטנדר, כך נהג כרכרה יכול לעבור לרכב פתוח, לריקשה, לאלף ואחת צורות שמעצימות את קבלת התייר, בלי בעיות התנועה והסבל לסוסים שכרוכים בעגלות.

<יוסי וולפסון: יש לתקנה מטרה.

<יוסי וולפסון: אני לא רואה איך האבחנה הזאת מתיישבת.

<אביטל סומפולינסקי: בחנו את זה במשרד התחבורה ובייעוץ המשפטי של הכנסת.

<אביטל סומפולינסקי: אנחנו לא רואים בעיה חוקתית במדיניות של הממשלה שהתחילה בוועדה ותקבל את אישור הוועדה אם התקנה תאושר.

<אביטל סומפולינסקי: אפשר להבחין בין תיירות ופנאי, בין נופש ופנאי לאלטע זאכן.

<אביטל סומפולינסקי: אפשר גם לא.

<אביטל סומפולינסקי: בפסקת ההגבלה, בעובדה שמדובר בחקיקת משנה, בעבודה שנעשתה עם הממשלה, לדעתנו זה עובר.

<אביטל סומפולינסקי: אם יבוא בית משפט ויגיד אחרת, אפשר תמיד יהיה להתכנס ולהחליט אחרת.

אבישי ברוורמן: המטרה שלנו היא אחת.

אבישי ברוורמן: במידה ואלטע זאכן ייכנס או שעם כל הביקורות שישנן נראה ברשות שהכרכרות נוהגות בצורה אכזרית כלפי בעלי החיים יותר מאשר במושב או בכפר, מיד זה יעלה ונשנה.

אבישי ברוורמן: כרגע זה נראה לנו במבחן ההיגיון הגרמני, האמריקני.

אבישי ברוורמן: אנחנו מאוד מחמירים.

אבישי ברוורמן: אנחנו התייעצנו.

אבישי ברוורמן: אני ברוח שלך.

<אביטל סומפולינסקי: זה תואם גם את מה שיש בעולם.

אבישי ברוורמן: אם ישראל תהיה כמו המקומות המתוקנים האלה, מצב הסוסים ובעלי החיים שאנחנו דואגים להם ישתפר.

<יוסי וולפסון: אני חושב שמה שאמר היושב-ראש בהתחלה לגבי תקופת מעבר יכול להיות פתרון הרבה יותר נכון.

אבישי ברוורמן: אני הולך לקראתך.

אבישי ברוורמן: אם תדווח לי – אתה וחבריך הרי תעקבו - שבמקומות האלה יש abuse וכל הדברים האלה, אנחנו נעלה את זה.

<יוסי וולפסון: יש תקנות לפי חוק צער בעלי חיים מ-2009 שלא נאכפות בכלל.

אבישי ברוורמן: המטרה שלי היא לאכוף דברים.

<אורן ארבל: אנחנו מברכים על התקנה.

<אורן ארבל: גם הנוסח מקובל עלינו.

<אורן ארבל: בעיריית נהריה הכרכרות שמשמשות לנופש ופנאי מופעלות על ידי החברה הכלכלית.

<אורן ארבל: כל הנושא של ההסדרה הזאת מועיל לנו אף מול חברות הביטוח, כי אנחנו מבטחים את הפעילות הזאת במסלול מסוים שמאושר, שנבדק על ידי מהנדס העיר.

אבישי ברוורמן: מה מצב הסוסים?

<אורן ארבל: מצב הסוסים טוב תמיד.

<אורן ארבל: הוא נבדק בכל שלב.

<אורן ארבל: אנחנו מקפידים שלא רק מצב הסוסים יהיה טוב, אלא גם שלא תהיה תוספת לכלוך ברחובות כתוצאה מהפעילות הזאת.

<אדם פרנק: כל ההוכחות שיש לנו מראות שלא מטפלים בסוסים כמו שצריך.

<אדם פרנק: אנחנו יודעים את זה.

<אדם פרנק: זה ידוע לנו.

<אדם פרנק: אולי הבעלים של בעלי החיים צריכים להוכיח שהם עושים את הדבר הנכון.

<אדם פרנק: יש מישהו מארצות הברית שבא כל שנה לקנות את הסוסים שהם זרקו כמו זבל.

<אדם פרנק: למה לפתוח?

<אדם פרנק: יש בעיה של אכיפה בכל התעשיות של בעלי החיים בארץ.

<אדם פרנק: למה לרדת מהעלייה לטובה?

אבישי ברוורמן: אני ברוח שלך.

אבישי ברוורמן: הייתי רוצה שהמשיח יבוא היום בכל הדברים.

אבישי ברוורמן: אני רואה אנשים רוצחים בלי סוף בכל מקום, אנשים שעושים abuse, קבוצה קטנה של אנשים שלוקחת את רוב ההכנסות של המדינה כשלרוב הציבור לא נשאר.

אבישי ברוורמן: יש המון עיוותים.

אבישי ברוורמן: כאן אני ברוח שלך.

אבישי ברוורמן: אנחנו רוצים להוציא את הדברים של נופש ופנאי שמקובלים בארצות אחרות שנושא הסביבה ואיכות בעלי החיים הוא בעוצמה יותר גדולה מאשר במדינת ישראל.

אבישי ברוורמן: הם לוקחים את הדבר הזה ונותנים את השימוש.

אבישי ברוורמן: כמו שמשתמשים בסוסים בכפר או בקיבוץ, כך נותנים תחת פיקוח לאותם נושאי נופש ופנאי.

אבישי ברוורמן: מקובל עלי הפיקוח.

אבישי ברוורמן: ניקח את נהריה כמשל.

אבישי ברוורמן: אני כבר שם את נהריה תחת המיקרוסקופ.

אבישי ברוורמן: גם אני אבקר שם.

אבישי ברוורמן: כרגע אני מתחשב בחלק מהאנשים שרוצים להתפרנס, תוך כדי אכיפה על כך שמתייחסים לסוסים האלה בכבוד ובאותה הגינות כמו בקיבוצים ובכפר.

אבישי ברוורמן: זה לא האלטע זאכן, ששם אמנם זה מטה לחמם, אבל יש abuse ואין פיקוח.

<אדם פרנק: איזו הוכחה אתה רוצה?

<אדם פרנק: יש לנו תמונות.

אבישי ברוורמן: תתחילו לעקוב.

אבישי ברוורמן: יושב פה נציג עיריית נהריה.

אבישי ברוורמן: עכשיו נהריה עוברת למיקרוסקופ, הסוסים של נהריה.

<תיקה בראון: אני מברכת על השינוי בתקנה.

<תיקה בראון: זה בהחלט שינוי רציני ממה שקורה היום.

<תיקה בראון: כל קשירה של בעל חיים לעגלה נחשבת כצער בעלי חיים.

<תיקה בראון: למרות שאני מבינה את המגבלות של המציאות, אני חושבת שהרופאים הווטרינרים צריכים למצוא דרך לאכיפה יותר מאסיבית של תקנות צער בעלי חיים במקומות שאכן זה מתבקש.

אבישי ברוורמן: בואו נתחיל לעשות את כל הדברים האלה.

אבישי ברוורמן: במקרה שאנחנו נראה שזה לא זה, אנשים אולי יהיו מובטלים.

אבישי ברוורמן: תעשיית הפנאי של נהריה אולי תרד אם הם לא דואגים לסוסים כפי שצריך.

<שרית זוכוביציקי-אור: סימן ד1:

<שרית זוכוביציקי-אור: עגלה תנועת עגלה 142א (א) לא ינהג אדם בעגלה אלא בתחומי, מושב, קיבוץ או כפר.

<שרית זוכוביציקי-אור: (ב) על אף האמור בתקנה משנה (א) רשאי אדם לנהוג בתחומי רשות מקומית במקום שהתירה לו בכתב רשות התמרור המקומית, בהתייעצות עם קצין משטרה ובלבד שהנהיגה היא למטרות נופש ופנאי.

<שרית זוכוביציקי-אור: (ג) האמור בתקנות משנה (א) ו-(ב) לא יגרע מהאמור בהוראות כל דין.

אבישי ברוורמן: מי בעד?

אבישי ברוורמן: בעד – פה אחד

אבישי ברוורמן: נמנעים –אין

אבישי ברוורמן: תודה רבה, רבותיי.

אבישי ברוורמן: תכלה שנה וקללותיה, תחל שנה וברכותיה.